**AZ ELŐADÓK BEMUTATÁSA**

1. SuSodCo Virtuális Kapacitásépítési Rendezvény

Szeminárium (2020. december 9.) és workshop (2020. december 16.)

***Aleksandra Kaydzhiyska*** - Az uniós szintű szociális védelempolitikával 2017 óta foglalkozik, amikor is a Paritásos Alapok Európai Szövetségének gazdasági és pénzügyi tanácsadójává nevezték ki. A szervezet 30 európai paritásos szociális védelmi szolgáltatót (munkahelyi nyugdíjalapok, paritásos biztosítók és egyebek) képvisel az EU intézményeiben. A szervezetben töltött négy év után Alexandra az AEIP brüsszeli irodájának ügyvezető igazgatójává lépett elő, és figyelemmel kíséri a releváns európai szociális védelmi, szociális, stb. fejlesztéseket. A BSc és MSc tanulmányait Hollandiában végezte, mester fokozatát az Egyesült Nemzetek Egyetemi Intézetében, a MERIT-ben Közpolitika és fejlesztés témában szerezte, szakterülete a Közgazdaságtan és a kockázatértékelés. Ezt megelőzően az Európai Közigazgatás Intézetében és a CEE Bankwatch Networkben dolgozott.

***Werner Buelen*** - Az Építő- és Faipari Dolgozók Európai Szövetségének (EFBWW) politikai titkáraként koordinálja az európai építőipari szakszervezetek tevékenységet. Tevékenységi körét az EU migrációs ügyek, a határokon átnyúló csalások és visszaélések kezelésére, az uniós és nemzeti szintű kollektív tárgyalások, a szakszervezeti kapacitásépítés, valamint a szakképzési és oktatási tevékenységek alkotják. Az EFBWW-n belül egyúttal számos uniós projektet is koordinál. Werner jogi diplomával rendelkezik, és korábban egy nemzeti szakszervezetnél és egy paritásos intézménynél dolgozott.

***Johan R. Steen*** - A Fafo, a Munkaügyi és Szociális Kutató Intézet kutatója, és évek óta a digitalizáció és a technológiai változások munkaügyi kapcsolatokra gyakorolt hatásának kérdéskörével foglalkozik. Kutatási során a szakszervezetek szervezeti, innovációs, munkaügyekkel és digitalizációval kapcsolatos kérdéseiről készített tanulmányokat, beleértve „A munka jövője: Lehetőségek és kihívások az északi modellek számára” című, az Északi Miniszterek Tanácsa által megrendelt hároméves projektet, amelyben a „Munka északi jövője: Mozgatórugók, intézmények és politika, valamint a hagyományos munka digitális átalakulásai az északi országokban” című tanulmánynak a társszerzője volt. Steen jelenleg a Göteborgi Egyetemen „A munka digitalizálása” témakörében végzi PhD tanulmányait.

***Jukka Ahtela*** 2014 óta az Ahtela Consulting Oy ([www.ahtela.eu](http://www.ahtela.eu)) igazgatóságának elnöke. Minisztériumok, szakmai szervezetek és szakértői testületek tanácsadója és szakértőjeként számos tanulmányt és kutatási jelentést készített különféle témákról, mint például a munkaidő, a munkajog, a kollektív tárgyalások és a szociális biztonsági rendszerek. Jukka Ahtela emellett a Munkaügyi vitákkal foglalkozó Nemzeti Békéltető Testület helyettesként is tevékenykedik. A Finn Nyugdíjközpont (ETK) igazgatóságának elnöke és a Munkaügyi Tanács elnöke. Ezt megelőzően 1979. és 2013. között a Finn Ipar Szövetségnél és annak elődjénél dolgozott, utoljára főigazgató-helyettesként. 1993-2005-ben a TT/PT Brüsszeli Irodájában dolgozott, 1997. és 2005. között az Iroda vezetőjeként. 2015. és 2020 az Európai Gazdasági és Szociális Bizottságnak (EESC) tagja volt ([www.eesc.europa.eu](http://www.eesc.europa.eu)).

***Ludmil Kovacsev*** az ITPIO ügyvezető igazgatója. Az uniós programok igazgatásában és végre-hajtásában szerzett tapasztalatai az Egész Életen Át Tartó Tanulási program Bolgár Nemzeti Irodájának 6 éves igazgatásához köthetők. Az ott végzett főbb tevékenységei: az európai közpénzek kezelése, a költségvetési politika kidolgozása és végrehajtása; a költségvetési alapok kiadásainak ellenőrzése; HR menedzsment; az EK irányítási szabályainak végrehajtása, az uniós alapok belső ellenőrzése és auditálása;, az európai tagországok partnerségi hálózatai által megvalósított centralizált EU-projektek kezelése; kapcsolatok kialakítása és fenntartása nemzeti és nemzetközi állami, magán és nem kormányzati intézményekkel és szervezetekkel, a szociális partnerekkel, számos nemzetközi partner által megvalósított LLP projekt irányítása, a projekt tevékenységeinek és eredményeinek általános figyelemmel kísérése. Tapasztalatokat szerzett a nemzeti és helyi hatóságokkal folytatott konzultációban az oktatási, munkaügyi és ifjúsági politikák kidolgozása és végrehajtása terén, valamint a társadalmi párbeszéd, a munkaerőpiac és a képzési szükségletek témakörét vizsgáló kutatócsoportok vezetőjeként. Egyúttal az Erasmus+ program bulgáriai hatásvizsgálatának vezető szerzője.

Kapcsolat: A SUSODCO konzorcium: [www.susodco.eu](http://www.susodco.eu)